cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HTO/419-3/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. április 30-ai nyilvános ülésére**

**Tárgy:** A települési támogatásról szóló 11/2015 (II.26.) számú önkormányzati rendelet módosítása

**Az előterjesztő:** Papp Gábor polgármester

**Készítette:**  Fábiánné Hoffman Márta mb. hatósági osztályvezető

**Megtárgyalta:** Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület !

Hévíz Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény felhatalmazása alapján a települési támogatásról szóló

11/2015. (II.26.) szám alatt alkotott önkormányzati rendeletet (a továbbiakban: Ör.).

A gyógyszerkiadások viseléséhez az Ör. gyógyszertámogatást állapított meg. Az Ör. 24.§ (3) bekezdése alapján a folyósítás nem került teljes körűen leszabályozásra: „A gyógyszertámogatás időarányosan két részletben kerül folyósításra a jogosultak részére.”

A fentiek miatt szükséges rendeletünk e szakaszán módosítani és a szabályozást kiegészíteni, miszerint a támogatás első részletének folyósítása a támogatás megállapítását követő 15 napon belül, majd a második részlet az első támogatásrész folyósítását követő 6. hónap 15. napjáig kerület kifizetésre.

Kérem a rendelet-módosítás elfogadását. A rendeletmódosítás minősített többséget igényel.

**2.**

# Hévíz Város Önkormányzat Képviselő-testületének ../……(.. ...) önkormányzati rendelete

# a települési támogatásról szóló

# 11/2015. (II. 26.) önkormányzati rendelet módosításáról

# Hévíz Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában 26. §-ában, 32. § (1) bekezdésének b) pontjában, 32. § (3) bekezdésében, 45. § (1) bekezdésében, 48. § (4) bekezdésében és a 132. § (4) bekezdés a) és g) pontjában, Magyarország Alaptörvénye 32. cikk (1) bekezdés a) pontjában foglalt feladatkörében és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. §** A települési támogatásról szóló 11/2015. (II.26.) önkormányzati rendelet (továbbiakban: Ör.) 24. § (3) bekezdése helyébe a következő rendelkezés lép:

„(3) A gyógyszertámogatás időarányosan két részletben kerül folyósításra a jogosultak részére: első részlet folyósítása a támogatás megállapítását követő 15 napon belül, a második részlet az első támogatásrész folyósítását követő 6. hónap 15. napjáig kerül folyósításra.”

**2. §** Ez a rendelet a kihirdetését követő napon lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe:** A települési támogatásról szóló 11/2015 (II.26.) számú önkormányzati rendelet módosítása

## **Társadalmi-gazdasági hatása**: A rendelet-tervezet elfogadásával szabályozásra kerül a gyógyszertámogatás folyósításának a szabályai.

**Költségvetési hatása**: Nincs, mivel a költségvetésbe betervezésre került a gyógyszertámogatás.

**Környezeti, egészségi hatása**: A tervezetben foglaltaknak közvetlen környezeti és egészségi következményei nincsenek.

**Adminisztratív terheket befolyásoló hatása**: Az adminisztratív terhek nem változnak.

**Egyéb hatása**: Nincs.

**A rendelet megalkotásának szükségessége**: A rendeletalkotásra felhatalmazást adó jogszabály a szociális igazgatásról és szociális ellátásokról szóló 1993. évi III. törvény. Az Szt. 134/E.§ alapján a települési önkormányzat képviselő-testülete a települési támogatás megállapításának, kifizetésének, folyósításának, valamint felhasználása ellenőrzésének szabályairól szóló rendeletét megalkotta, jelenleg a gyógyszertámogatás folyósításának szabályainak módosítása vált szükségessé.

**A rendelet megalkotása elmaradása esetén várható következmények**:

Települési támogatásról szóló rendeletünk nem szabályozza a gyógyszertámogatás folyósításának szabályozását, ezért a Zala Megyei Kormányhivatal törvényességi észrevételt tehet.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2015. évi költségvetése biztosítja.

* **személyi**: szociális ügyintéző
* **szervezeti**: Nincs.
* **tárgyi**: Nincs.
* **pénzügyi**: Nincs.

**4.**

**Bizottsági állásfoglalás**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  A települési támogatásról szóló 11/2015 (II.26.) sz. önkormányzati rendelet módosítása | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Jogi- Ügyrendi,**  **Szociális Bizottság** | 2015. április 23. | 62/2015. (IV.23.) JÜSZB határozat | | 2 igen szavazat | A bizottság az előterjesztés rendelet-tervezetében foglaltak elfogadását egyhangúlag javasolja a Képviselő-testület számára. |

**5.**

**Felülvizsgálatok – egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. hatósági osztályvezető** |  |  |
| **Király Ádám** | **szociális ügyintéző** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |